נכון לשנת 2021, נישואים חד-מיניים אינם חוקיים באף אחת ממדינות אסיה מלבד טאיוואן משנת 2019. ארמניה, הונג קונג, וישראל מכירות בנישואים חד־מיניים שבוצעו במדינה מחוץ לשטחן, אך אינן מבצעות אותם בתוכן. עם זאת, משנת 2020 מספר ערים בישראל החלו לרשום זוגות חד מיניים אשר מקיימים יחדיו מסגרת משפחתית אך אינם נשואים זה לזה כידועים בציבור עבור זכויות והטבות עירוניות בהן תל אביב, גבעתיים, רמת גן, הרצליה, ראשון לציון וחיפה. ב-4 מדינות קיים איסור חוקתי על נישואים חד־מיניים בהן: רוסיה (משנת 2020), אפגניסטן, קירגיזסטן, ארמניה ונגורנו קרבאך. מבין הטריטוריות שבאסיה, הטריטוריה היחידה אשר מתירה נישואים חד מיניים משנת 2014 היא אקרוטירי ודקליה אשר שייכת למדינות הממלכה המאוחדת וקפריסין.
מדינות אשר אינן מתירות נישואים חד מיניים אך מכירות בסוגים אחרים של שותפויות הן קפריסין (משנת 2015), הודו (מגורים משותפים אינם רשומים משנת 2020), ישראל (ישנה הכרה בנישואי חוזה משנת 1996), הרפובליקה העממית של סין (הכרה אופוטרופוסית משפטית משנת 2017), יפן, (הכרה בשותפות שאינה מחייבת בערים מסוימות), קמבודיה (שותפויות מוכרות בערים מסוימות) ובטריטוריית אקרוטירי ודקליה משנת 2005. בקוריאה הדרומית מוצעת הכרה בשותפות לחיים. כמו כן, הכרה בזוגיות הומוסקסואלית בחוק הוצעה על ידי בית המשפט העליון של נפאל בשנת 2008. נכון לשנת 2021, במדינות תאילנד והפיליפינים הכרה בזוגיות חד מינית בחוק ממתינה לאישור.
אימוץ ילדים.
נכון לשנת 2021, החוק אינו מתיר לזוגות חד־מיניים לאמץ ילדים במשותף באף אחת ממדינות אסיה, מלבד ישראל (החל משנת 2005 אימוץ של בן או בת הזוג, אימוץ על ידי זוגות חד מיניים משנת 2008).
במדינות טאיוואן, הפיליפינים והונג קונג, יחידים יכולים לאמץ אך לא כזוג בעוד שבתאילנד וטאיוואן אישור לאימוץ משותף ממתין לאישור. בהודו ונפאל החוק מוצע. בטורקיה רווקים רשאיים לאמץ ללא קשר לנטייה מינית, אך לא כזוגות חד מיניים.
בטריטוריה אקרוטירי ודקליה לא ידועים נתונים על התרה או איסור אימוץ ילדים על ידי יחידים או זוגות חד מיניים.
שירות צבאי.
שירות להט"בים גלויים בצבא.
נכון לשנת 2021, מבין מדינות אסיה, כולל המדינות שיש להן הכרה מוגבלת, ב-13 מדינות החוק מתיר להומוסקסואלים וללסביות לשרת בצבא באופן גלוי, מבלי שייאלצו להסתיר את נטייתם המינית. מדינות אלה הן אזרבייג'ן, ארמניה, ישראל, ירדן, וייטנאם, נפאל, טאיוואן, יפן, מונגוליה, קפריסין, הפיליפינים, סינגפור תאילנד ובטריטוריית אקרוטירי ודקליה. ברוסיה ניתן לאנשי להט"ב בפועל לשרת, אם כי קיימת מדיניות של אל תשאל, אל תספר. בארמניה דווח לאורך השנים על כך שאנשי להט"ב פוטרו משירותם הצבאי בשל נטייתם המינית.
כמו כן במדינות טאיוואן, סינגפור ומונגוליה אנשי להט"ב נדרשים לשרת בצבא בהתאם לנוהל גיוס חובה, אך אינם מורשים ללכת לבית הספר לקצינים או לשרת ביחידות רגישות בסינגפור. במדינות ואזורי אוזבקיסטן, טג'יקיסטן, טורקמניסטן, קירגיסטן, אבחזיה, גאורגיה, דרום אוסטיה, נגורנו קארבך, הרשות הפלסטינית (רצועת עזה והגדה המערבית), הונג קונג, מקאו, סין, קוריאה הצפונית, קמבודיה, מזרח טימור ולאוס לא ידועים נתונים על התרה או איסור לאנשי להט"ב מוצהרים לשרת בצבא.
הגנה מפני אפליה.
איסור אפליה על רקע נטייה מינית.
נכון לשנת 2021 מבין מדינות אסיה, כולל המדינות שיש להן הכרה מוגבלת, ב־8 מדינות החוק אוסר באופן מוחלט על אפליה על רקע נטייה מינית. מדינות אלה הן גאורגיה, קפריסין, קפריסין הצפונית, נפאל, טאיוואן, ישראל, הודו ותאילנד. בנפאל, הודו וטאיוואן איסור זה מעוגן בחוקת המדינה.
ב-2 מדינות נוספות החוק אוסר באופן חלקי על אפליה על רקע נטייה מינית. מדינות אלה הן מונגוליה ומזרח טימור. בקוריאה הדרומית, יפן והפיליפינים החוק אוסר באופן חלקי על אפליה זו באזורים מסוימים בחלקן. בטורקיה, מוצע חוק לאיסור על אפליה על רקע נטייה מינית.
בכל הטריטוריות שבאסיה (אקרוטירי ודקליה, הונג קונג ומקאו) החוק אוסר באופן חלקי על אפליה על רקע נטייה מינית.
טרנסג'נדריות ושינוי מגדר.
הכרה בשינוי מגדר ואיסור אפליה על רקע זהות מגדרית.
נכון לשנת 2021, מבין מדינות אסיה, כולל המדינות בהן ישנה הכרה מוגבלת או אף עונש מוות כלפי הומוסקסואליות,27 מדינות מתירות לטרנסג'נדרים לשנות את מגדרם החוקי בהן, טג'יקיסטן, קירגיסטן, גאורגיה, טורקיה, רוסיה, איראן, בחריין, ירדן, ישראל (טרנסג'נדרים רשאיים לשנות את מגדרם ללא ניתוח להתאמה מגדרית לצורך הכרה), הודו, נפאל, סרי לנקה, פקיסטן, הונג קונג, טאיוואן, יפן, מונגוליה, סין, קוריאה הדרומית, אינדונזיה, וייטנאם, סינגפור, ותאילנד. נוסף על מדינות אלה, בבנגלדש והודו ישנה הכרה ב-"מגדר שלישי". למרות ההכרה בשטחה, ביפן, רק מי שאין לו ילד מתחת לגיל 20 מורשה לעבור ניתוח להתאמה מגדרית, הדרוש לצורך הכרה בשינוי המגדר. בקפריסין, קיים חוק האוסר על אפליה על רקע זהות מגדרית, אך אינה קיימת זכות לקיום ניתוח להתאמה מגדרית במדינה. בפקיסטן ונפאל חל איסור מוחלט על אפליה או הטרדה על רקע זהות מגדרית.
במדינות אבחזיה, דרום אוסטריה, נגורנו קארבך, קפריסין הצפונית, מקאו, קוריאה הצפונית, קמבודיה, לאוס, מזרח טימור לא ידועים נתונים על התרה או איסור לשינוי מגדר או איסור אפליה על רקע זהות מגדרית.
שירלי טמפל, המפלצת הצעירה והקדושה ביותר של הקולנוע בן זמננו
ספינקס ברצלונה
הספינקס של ברצלונה
היסטרזיס
הִיסְטֵרֵזִיס (או חֶשֶל) הוא מאפיין התנהגות של מערכת, כתגובה לעירור חיצוני, שבו תגובת המערכת איננה תלויה רק בעירור ובמצב הסביבה אלא גם במצב הקודם (ה"היסטורי") של המערכת. לדוגמה, כדור העשוי מחומר אלסטי בו יוצרים גומה באצבע ובודקים כמה זמן לוקח לכדור לחזור לצורתו המקורית לעומת הזמן שלקח ללחוץ פנימה את הגומה: בגלל מאפיין ההיסטרזיס של הכדור האלסטי, זמן החזרה לצורה המקורית (המעבר ממצב ב' למצב א') יהיה ארוך יותר מאשר זמן הלחיצה שיצרה את הגומה (המעבר ממצב א' למצב ב'). מערכת עם היסטרזיס מאופיינת ב"זיכרון", כלומר תכונותיה תלויות לא רק בתנאי הסביבה אלא גם בהיסטוריה של המערכת. אחת הדרכים הנפוצות להצגת התנהגותה של מערכת בעלת מאפיין היסטרזיס היא הצגת גרף המתאר את מעבר המערכת בין מצבים קבועים דרך מסלולים שונים התלויים במצבי ההתחלה. מאפיין ההיסטרזיס קיים, בין היתר, בחומרים פרומגנטיים, בחומרים דיאלקטריים ובחומרים אלסטיים. ברוב המקרים מאפיין ההיסטרזיס יבוא לידי ביטוי כשינוי בתגובה או שינוי בסף הפעלה, במעבר ממצב א' למצב ב' לעומת המעבר ממצב ב' ל-א'. "היסטרזיס חשמלי" מתרחש כאשר מפעילים שדה חשמלי משתנה על חומר דיאלקטרי, ו"היסטרזיס אלסטי" מתרחש בתגובה לכוח משתנה.
המושג "היסטרזיס" משמש גם בתחומים אחרים, דוגמת כלכלה וביולוגיה, כאשר מתארים תופעות התלויות ב'זיכרון' של מערכת.
מערכות פיזיקליות רבות מאופיינות בהיסטרזיס. למשל, פיסת מתכת המובאת לתוך שדה מגנטי שומרת על מגנטיות גם לאחר שהיא מוצאת מהשדה, ועל מנת להפוך אותה ללא-ממוגנטת צריך להפעיל שדה מגנטי בכיוון ההפוך, או לחמם אותה. זהו האפקט עליו פועל הזיכרון בדיסק קשיח.
בבקרה מקנים לעיתים למערכות מאפיין היסטרזיס במכוון, כדי להקנות להן יציבות במעבר בין שני מצבים שביניהם הן מיועדת לעבור הלוך-ושוב. לדוגמה, מערכת תאורת רחוב מודרנית מסתמכת על חיישן פוטו-אלקטרי הקורא את עוצמת תאורת הסביבה, כדי להידלק ולהכבות. לחיישן האור נקבע סף עוצמה אשר מתחת לו (בשעות הלילה) הוא ידליק את פנס הרחוב ומעל לו (בשעות היום) הוא יכבה את הפנס. הבעיה היא שבשעות המעבר בין מצבי היום והלילה (דמדומי הזריחה והשקיעה) ערך עוצמת האור שקורא החיישן קרוב מאוד לערך הסף ובגלל שינויים קטנים המתרחשים כל הזמן בערך שהוא קורא (בגלל תופעות חשמליות) הרי שהחיישן עלול "לחשוב" בזמן זה שמתרחש שינוי מהיר מאוד בין "יום" ל"לילה" שוב ושוב ומכאן שעלול להיווצר מצב שבו בשעות הדמדומים החיישן יכבה וידליק שוב ושוב את הפנס עד שעוצמת האור שיקרא תתרחק מערך הסף (כלומר, עד שהשמש תשקע במלואה או תזרח במלואה). כלומר, למערכת ישנה בעיית יציבות בשעות הדימדומים. כדי להתמודד עם הבעיה משולבים רכיבים חשמליים בעלי מאפיין היסטרזיס יחד עם חיישן עוצמת האור כך שבפועל נוצרים שני ערכי סף: ערך סף אחד למעבר מאור לחושך וערך סף אחר למעבר מחושך לאור. ערכי הסף נוצרים כך שהם רחוקים מספיק אחד מהשני כך שהשינויים הקטנים והמהירים בערך שקורא החיישן כל הזמן, בגלל הפרעות חשמליות, לא מספיקים למעבר מערך סף אחד לשני וכך מוענקת למערכת יציבות.
דוגמה דומה היא הענקת יציבות למערכת חימום מים, במצבים בהם חום המים קרוב מאוד לערך הסף שבו יש להפעיל את חימום המים, על ידי שילוב רכיבים חשמליים בעלי מאפיין היסטרזיס למערכת.
דוב גריזלי
דוב גריזלי (שם מדעי: "Ursus arctos horribilis"), הידוע גם כדוב טופר הכסף, הוא תת-מין של הדוב החום ("Ursus arctos") אשר בדרך כלל חי ברמות של מערב אמריקה. תת-מין זה נחשב צאצא לדוב החום האוסורי שחצה את אלסקה ממזרח רוסיה לפני כ-100,000 שנה, אף על פי שהם לא נעו דרומה עד לפני כ-13,000 שנה.